กฎกระทรวงการแจ้งการครอบครองวัสดุนิวเคลียร์ พ.ศ. 2567กฎกระทรวง การแจ้งการครอบครองวัสดุนิวเคลียร์ พ.ศ. ๒๕๖๗อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๓๘ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ใบรับแจ้ง" หมายความว่า ใบรับแจ้งการครอบครองวัสดุนิวเคลียร์ "ผู้แจ้ง" หมายความว่า ผู้มีไว้ในครอบครองวัสดุนิวเคลียร์ตามมาตรา ๓๘ วรรคหนึ่ง ซึ่งได้รับใบรับแจ้งตามกฎกระทรวงนี้มาตรา 2 ข้อ ๒ ผู้ใดมีไว้ในครอบครองวัสดุนิวเคลียร์ตามกฎกระทรวงที่ออกตามมาตรา ๓๘ วรรคหนึ่ง ต้องยื่นคำขอแจ้งการครอบครองวัสดุนิวเคลียร์ พร้อมด้วยเอกสาร หรือหลักฐานตามที่ระบุไว้ในแบบคำขอต่อเลขาธิการภายในสามสิบวันนับแต่วันที่มีไว้ในครอบครองวัสดุนิวเคลียร์นั้นมาตรา 3 ข้อ ๓ เมื่อได้รับคำขอแจ้งการครอบครองวัสดุนิวเคลียร์ ให้เลขาธิการตรวจสอบคำขอและเอกสารหรือหลักฐานที่ยื่นพร้อมคำขอให้ถูกต้องและครบถ้วน หากเห็นว่าคำขอ เอกสาร หรือหลักฐานไม่ถูกต้องหรือไม่ครบถ้วน ให้แจ้งให้ผู้ยื่นคำขอทราบทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้นมาตรา 3 ให้แจ้งให้ผู้ยื่นคำขอดำเนินการแก้ไข หรือยื่นเอกสาร หรือหลักฐานเพิ่มเติมให้ถูกต้องและครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการเอกสาร หรือหลักฐานที่จะต้องยื่นเพิ่มเติม พร้อมทั้งกำหนดระยะเวลาที่ผู้ยื่นคำขอจะต้องดำเนินการไว้และแจ้งผู้ยื่นคำขอทราบมาตรา 3 ในกรณีการยื่นคำขอมิได้กระทำโดยวิธีการทางอิเล็กทรอนิกส์ ให้เลขาธิการและผู้ยื่นคำขอลงนามไว้ในบันทึกนั้น และมอบสำเนาให้ผู้ยื่นคำขอไว้เป็นหลักฐาน ในกรณีที่ผู้ยื่นคำขอไม่แก้ไขเพิ่มเติม หรือจัดส่งคำขอ เอกสาร หรือหลักฐานให้ถูกต้องและครบถ้วนภายในกำหนดระยะเวลาตามวรรคหนึ่งมาตรา 3 ให้ถือว่าผู้ยื่นคำขอไม่ประสงค์จะดำเนินการต่อไป และให้เลขาธิการจำหน่ายเรื่องออกจากสารบบและมีหนังสือแจ้งให้ผู้ยื่นคำขอทราบ ในกรณีที่เห็นว่าคำขอ เอกสาร และหลักฐานถูกต้องและครบถ้วนแล้ว ให้เลขาธิการออกใบรับแจ้งให้แก่ผู้ยื่นคำขอภายในสิบห้าวันนับแต่วันที่ได้รับคำขอ เอกสารมาตรา 3 และหลักฐานที่ถูกต้องและครบถ้วนดังกล่าว เพื่ออำนวยความสะดวกแก่ผู้ยื่นคำขอ เลขาธิการจะแจ้งให้ผู้ยื่นคำขอทราบโดยวิธีการทางอิเล็กทรอนิกส์ไปพร้อมกับหนังสือตามวรรคสอง หรือวรรคสามด้วยก็ได้มาตรา 4 ข้อ ๔ ผู้แจ้งต้องจัดทำรายงานแสดงปริมาณการครอบครองวัสดุนิวเคลียร์ต่อเลขาธิการทุกรอบหนึ่งปีนับแต่วันที่เลขาธิการออกใบรับแจ้ง และให้จัดส่งรายงานพร้อมด้วยเอกสาร หรือหลักฐานตามที่ระบุไว้ในแบบรายงานภายในสามสิบวันนับแต่วันที่ครบกำหนดระยะเวลาจัดทำรายงานดังกล่าวมาตรา 5 ข้อ ๕ ผู้แจ้งที่ประสงค์จะขอแก้ไขเปลี่ยนแปลงข้อมูลในใบรับแจ้ง ซึ่งไม่ใช่ข้อมูลเกี่ยวกับการเพิ่มขึ้น หรือลดลงของวัสดุนิวเคลียร์ที่มีไว้ในครอบครอง ให้ยื่นคำขอแก้ไขเปลี่ยนแปลงข้อมูล พร้อมด้วยเอกสาร หรือหลักฐานตามที่ระบุไว้ในแบบคำขอต่อเลขาธิการภายในสามสิบวันนับแต่วันที่มีการเปลี่ยนแปลงข้อมูลดังกล่าวมาตรา 5 ให้นำความในข้อ ๓ มาใช้บังคับแก่การพิจารณาคำขอตามวรรคหนึ่งด้วยโดยอนุโลม และให้มีการบันทึกรายการการแก้ไขเปลี่ยนแปลงข้อมูลในใบรับแจ้งไว้เป็นหลักฐานมาตรา 6 ข้อ ๖ ในกรณีที่ใบรับแจ้งชํารุดในสาระสำคัญ สูญหาย หรือถูกทำลาย ให้ผู้แจ้งยื่นคําขอรับใบแทนใบรับแจ้งต่อเลขาธิการ พร้อมด้วยเอกสาร หรือหลักฐานตามที่ระบุไว้ในแบบคำขอรับใบแทนใบรับแจ้งภายในสิบห้าวันนับแต่วันที่ได้รับทราบถึงการชํารุดในสาระสำคัญ สูญหายหรือถูกทำลาย ให้นำความในข้อ ๓มาตรา 6 มาใช้บังคับแก่การพิจารณาคำขอรับใบแทนใบรับแจ้งด้วยโดยอนุโลม ใบแทนใบรับแจ้งให้ใช้แบบใบรับแจ้ง โดยระบุคำว่า "ใบแทน" ด้วยตัวอักษรสีแดงไว้ด้านบนของใบรับแจ้งมาตรา 7 ข้อ ๗ ในกรณีที่ผู้แจ้งมิได้ครอบครองวัสดุนิวเคลียร์ตามที่ได้แจ้งไว้ ไม่ว่าด้วยเหตุสูญหายหรือเหตุอื่นใด ให้ผู้แจ้งยื่นคำขอยกเลิกการครอบครองวัสดุนิวเคลียร์ พร้อมด้วยใบรับแจ้ง และเอกสาร หรือหลักฐานตามที่ระบุไว้ในแบบคำขอดังกล่าวต่อเลขาธิการภายในสามสิบวันนับแต่วันที่มิได้ครอบครองวัสดุนิวเคลียร์ดังกล่าวมาตรา 8 ข้อ ๘ การยื่นคำขอแจ้งการครอบครองวัสดุนิวเคลียร์ รายงานแสดงปริมาณการครอบครองวัสดุนิวเคลียร์ คำขอแก้ไขเปลี่ยนแปลงข้อมูลในใบรับแจ้ง คำขอรับใบแทนใบรับแจ้ง และคำขอยกเลิกการครอบครองวัสดุนิวเคลียร์ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์มาตรา 8 ในกรณีที่มีเหตุที่ไม่สามารถดำเนินการโดยวิธีการทางอิเล็กทรอนิกส์ได้ตามวรรคหนึ่ง ให้ดำเนินการ ณ สำนักงานมาตรา 9 ข้อ ๙ คำขอแจ้งการครอบครองวัสดุนิวเคลียร์ ใบรับแจ้ง รายงานแสดงปริมาณการครอบครองวัสดุนิวเคลียร์ คำขอแก้ไขเปลี่ยนแปลงข้อมูลในใบรับแจ้ง คำขอรับใบแทนใบรับแจ้งและคำขอยกเลิกการครอบครองวัสดุนิวเคลียร์ ให้เป็นไปตามแบบที่เลขาธิการกำหนดโดยประกาศในราชกิจจานุเบกษาให้ไว้ ณ วันที่ ๑ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๘ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้การแจ้งการครอบครองวัสดุนิวเคลียร์ที่ไม่ต้องขอรับใบอนุญาต เป็นไปตามหลักเกณฑ์ วิธีการ เงื่อนไข และระยะเวลาที่กำหนดในกฎกระทรวง จึงจำเป็นต้องออกกฎกระทรวงนี้